Immakulata Kunċizzjoni fil-Knisja ta' San Franġisk fil-Belt Valletta Waħda mill-knejjes li fiha nsibu mwaqqfa l-Fratellanza tal-Immakulata Kunċizzjoni hija dik ta' San Franġisk immexxija mill-Patrijiet Franġiskani Konventwali fi Triq ir-Repubblika l-Belt Valletta. Il-Fratellanza twaqqfet b'digriet tal-Isqof Balaguer ta' nhar il-21 ta' Ġunju 1637, wara talba li kien għamel f'isem dawk li kienu xtaqu jwaqqfu din il-Fratellanza, Patri Filippu Gagliola. Bosta minn dawk li kienu nkitbu f'din il-Fratellanza kienu nies li kellhom l-istabbilment kummerċjali tagħhom fil-Belt Valletta. Għall- ewwel snin wara t-twaqqif tal-Fratellenza, il-Fratelli kienu jagħmlu użu minn kamra li kien hemm fl-istess Kunvent tal-Patrijiet, iżda mbagħad nhar it-8 ta' Diċembru 1667 l-Isqof Balaguer bierek l-Oratorju li kien ġie mibni biex jintuża mill-Fratellenza. Fuq l-altar ta' dan l-Oratorju hemm kwadru tal-Immakulata Kunċizzjoni ta' artist mhux magħruf, imqiegħed fi prospettiva mnaqqxa fil-ġebla. Fil-knisja wieħed mill-artali huwa ddedikat lill-Immakulata Kunċizzjoni bil-kwadru ta' fuqu xogħol tal-artist Pietro Gagliardi, li sar fis-sena 1884. Dan l-artal ikun armat b'apparat sabiħ waqt il-jiem tal- festa. Il-fratellanza matul is-snin dejjem ħadet ħsieb li tiċċelebra b'mod solenni l-festa tal-Immakulata Kunċizzjoni flimkien mal-Komunità ta' dawn il-Patrijiet Franġiskani Konventwali. Għall-ewwel snin tat-twaqqif ta' din il-fratellanza kienet tintuża statwa tal-Immakulata Kunċizzjoni li mbagħad ġiet mibdula m'oħra li għadha tintuża sal-lum, Din l-istatwa jingħad li hija xogħol tal-iskultur ċelebri Melchiore Gafa. L-istatwa li kien hemm qabel baqgħet merfugħa fil-Kunvent tal-Patrijiet sakemm fl-1985 il-Fratellanza rregalatha lill- Parroċċa tal-Immakulata Kunċizzjoni tal-Ħamrun fejn qegħda tintuża bħala l-istatwa titulari u miżmuma b' għożża kbira. Fil-fatt din is-sena din l-istatwa ġiet indurata mill-ġdid. Din l-istatwa kienet inġiebet minn Ruma 133 Leħen il-Banda San Ġorg IK6—A u kien sarilha stillarju fl-1916. Kull min illum jara din l-istatwa titulari fil-Ħamrun jibqa' msaħħar bil-ġmiel tagħha u jinnota kemm kien ġest f'waqtu li l-Fratellanza għaddietha lil din il-parroċċa . L-istatwa li għadha tintuża fil-Knisja ta' San Franġisk fil-Belt Valletta, tintrama taħt mant kaħlani flimkien mal-armar kollu li għandha din il- knisja waqt il-festa li ssir nhar it-8 ta' Diċembru. Il-Festa t-tajba lil kulħadd. L-Istatwa tal-Kunċizzjoni fil-Knisja ta' San Franġisk tal-Belt Valletta Leħen il-Banda San Ġorg